Diari Oficial de la Generalitat Valenciana


Sumari del DOGV 5291, del 29-06-2006 (2006/7246)

Informació pública del projecte modificat d'urbanització del sector Sud-13 Entre Rius I.
----------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/7246


Organisme emissor
:   Ajuntament d'Onda

Tipus de document
:   Anunci

Informació pública del projecte modificat d'urbanització del sector Sud-13 Entre Rius I. [2006/M7246]  
En virtut del que establixen els articles 152 i següents de la Llei 16/2005, de 30 de desembre, de la Generalitat, Urbanística Valenciana (LUV), s'ha disposat sotmetre a exposició pública, per període d'un mes, el projecte modificat d'urbanització per al desenvolupament urbanístic del sector Sud-13 Entre Rius I, datat al gener de 2006 i promogut per la mercantil Onda Urbana, SL, en la seua qualitat d'agent urbanitzador, als efectes que els interessats presenten al·legacions o observacions per escrit amb caràcter previ a la seua aprovació definitiva:  
La raó del modificat al·ludit radica en la necessitat adaptar els mesuraments inicials als realment executats, incorporant al projecte les noves unitats d'obres sorgides com a conseqüència de les millores introduïdes, tant de l'Ajuntament com de les companyies subministradores dels servicis urbanístics o d'altres administracions afectades. En concret, les modificacions a introduir, que no impliquen augment del pressupost del projecte ni cost addicional per als propietaris, són les següents:  
- En pavimentació varien les seccions tipus dels vials 9 i 16, que són perimetrals, al tractar d'ajustar-los a les condicions reals de l'entorn.   
- En les xarxes de sanejament i pluvials s'eliminen les canonades de formigó en massa, i se substituixen les de diàmetres 500 mm i 600 mm per canonades de formigó armat classe C d'endoll campana i junta elàstica, i canonada de polietilé d'alta densitat corrugat de doble paret per a diàmetre de 400 mm.  
- L'estació depuradora d'aigües residuals es modifica per a realitzar la recollida i el tractament conjunt de Sud-13 i Sud-20.  
- La ubicació dels depòsits ha sigut modificada respecte a la inicialment prevista per la troballa d'una necròpolis la prospecció arqueològica de la qual impossibilitava l'execució, i es traslladen cap a l'est en la mateixa parcel·la dotacional. Les obres de connexió de l'Abastiment de la Plana amb els depòsits han sigut definides d'acord amb les exigències del Consorci d'Aigües.  
- Pel que fa a la mitjana tensió i als centres de seccionament i transformació, s'han adaptat a les indicacions de la companyia subministradora a partir de la firma del conveni i de peticions posteriors.  
- La solució per a la reposició del canal de la cota 100 ha patit modificacions, plantejades a partir de les reunions tècniques mantingudes amb la Comunitat de Regents del Pantà de Maria Cristina.  
- A instàncies de la Conselleria de Cultura, Educació i Esport de la Generalitat Valenciana s'ha procedit a la prospecció intensiva i completa de la zona afectada pel sector Sud-13 i el corresponent seguiment arqueològic de les obres, sent necessària la realització de tres prospeccions arqueològiques.  
El termini d'un mes a efectes de presentar al·legacions o observacions començarà a transcórrer des de l'última data de publicació de l'anunci d'exposició pública en els diaris o butlletins corresponents, o des de la data de recepció del present avís en el cas que ja s'haguera publicat l'anunci en els dits mitjans.  
Resolts els tràmits d'informació pública i al·legacions, la Junta de Govern Local procedirà a la seua aprovació definitiva, quant a òrgan competent de conformitat amb el Decret de l'Alcaldia número 2.163/2004, de 27 de desembre, de delegació de competències, pel qual es delega en tal òrgan l'aprovació dels projectes d'urbanització.  
La vista de l'expedient podrà efectuar-la si ho desitja en la tercera planta de l'Ajuntament (Secció d'Ordenació del Territori), carrer de Balmes, número 2, en horari d'oficines, d'11.30 a 14.00 hores.  
Onda, 22 de març de 2006.. L'alcalde president: Enrique Navarro Andreu.